เวิลด์แบงก์เพิ่มจีดีพีไทย-เอเชีย
ธนาคารโลกขึ้นคาดการณ์จีดีพีไทยปีนี้ ได้แรงหนุนโลกฟื้น-มาตรการกระตุ้นการคลัง
14 เม.ย. 2560

ธนาคารโลกขึ้นคาดการณ์จีดีพีไทยปีนี้ ได้แรงหนุนโลกฟื้น-มาตรการกระตุ้นการคลังธนาคารโลก (เวิลด์แบงก์) ปรับเพิ่มคาดการณ์การขยายตัวทางเศรษฐกิจในปีนี้ของภูมิภาคเอเชียตะวันออกและแปซิฟิกซึ่งไม่รวมจีน โดยขึ้นอีก 0.1% จากคาดการณ์เดิมในเดือน ต.ค. ปีที่แล้ว เป็นขยายตัว 5% หรือโตขึ้นเล็กน้อยจากปีก่อนซึ่งโต 4.9% จากแรงซื้อในภูมิภาค การฟื้นตัวของเศรษฐกิจโลกและราคาสินค้าโภคภัณฑ์ และยังปรับขึ้นคาดการณ์ของไทยอีก 0.1% ทั้งปีนี้และปีหน้า เป็นขยายตัว 3.2% และ 3.3% ตามลำดับธนาคารโลก ระบุว่า การเติบโตทางเศรษฐกิจของไทยจะได้รับการขับเคลื่อนจากมาตรการกระตุ้นทางการคลัง การท่องเที่ยว การส่งออก และการบริโภคของภาคเอกชน ท่ามกลางความเชื่อมั่นผู้บริโภคที่ฟื้นตัวขึ้นและหนี้ครัวเรือนที่ลดลงอย่างไรก็ดี ราคาสินค้าเกษตรที่ทรงตัวอาจส่งผลให้การพัฒนาคุณภาพชีวิตในพื้นที่ชนบทของไทยชะลอตัวลง และไทยยังต้องระวังความเสี่ยงด้านการส่งออก จากความผันผวนของภาวะเศรษฐกิจโลก รวมถึงผลกระทบจากนโยบายรัฐบาลใหม่ของสหรัฐและการเลือกตั้งในยุโรปทั้งนี้ แม้ธนาคารโลกจะปรับคาดการณ์จีดีพีไทยปีนี้ขึ้นเล็กน้อย แต่ก็เป็นตัวเลขที่เท่ากับของปีที่แล้ว ซึ่งขยายตัวได้ 3.2% เช่นเดียวกันนอกจากนี้ ธนาคารโลกยังปรับขึ้นคาดการณ์จีดีพีของอีกหลายประเทศในเอเชีย อาทิ ฟิลิปปินส์ขึ้นอีก 0.4% เป็น 6.9% จากการลงทุนโครงสร้างพื้นฐานของรัฐและการลงทุนของเอกชน และเวียดนามขึ้นอีก 0.2% เป็น 6.3% จากการลงทุนโดยตรงของต่างชาติสำหรับจีนนั้น ธนาคารโลกคงคาดการณ์จีดีพีที่เติบโต 6.5% ในปีนี้ และ 6.3% ในปีหน้า จากมาตรการลดการผลิตส่วนเกินและควบคุมการขยายตัวของ สินเชื่อ พร้อมคาดว่ากิจกรรมในภาคอสังหาริมทรัพย์จะชะลอตัวลง